ai4bharat/Pralekha huggingface dataset:
সড়কপরিবহণওমহাসড়কমন্ত্রক
মদ্যপানজনিত সড়ক দুর্ঘটনা
নয়াদিল্লি, ০৪ জুলাই, ২০১৯
বিভিন্ন রাজ্য ও কেন্দ্রশাসিত অঞ্চলের পুলিশ দপ্তর থেকে প্রাপ্ত তথ্য অনুযায়ী, ২০১৫ থেকে ২০১৭ সালের মধ্যে দেশে মদ্যপানজনিত সড়ক দুর্ঘটনার সংখ্যা ক্রমশ কমেছে। এই তিন বছরে দুর্ঘটনার সংখ্যা যথাক্রমে – ১৬ হাজার ২৯৮, ১৪ হাজার ৮৯৪ এবং ১৪ হাজার ০৭১।
এই দুর্ঘটনাগুলির মধ্যে সর্বাধিক সংখ্যক দুর্ঘটনা ঘটেছে মধ্যপ্রদেশে। এই রাজ্যে মদ্যপানজনিত সড়ক দুর্ঘটনার সংখ্যা ২ হাজার ৬৬৫। পশ্চিমবঙ্গে এ ধরণের দুর্ঘটনার সংখ্যা ৪১৩। উল্লিখিত সময়ে লাক্ষাদ্বীপে মদ্যপানজনিত কোনও সড়ক দুর্ঘটনা ঘটেনি।
CG/SSS/SB
(Visitor Counter : 55
প্রধানমন্ত্রীরদপ্তর
এশিয়ান গেমস-এ পুরুষদের তীরন্দাজি বিভাগে সাফল্য ও রৌপ্য পদক জয়ের ঘটনায় অতনু দাস, তুষার শেলকে এবং বোম্মাদেবারা ধীরাজকে অভিনন্দন জানালেন প্রধানমন্ত্রী
নয়াদিল্লি, ৬ অক্টোবর, ২০২৩
এশিয়ান গেমস-এ পুরুষদের তীরন্দাজি প্রতিযোগিতায় ভারতীয় তীরন্দাজ অতনু দাস, তুষার শেলকে এবং বোম্মাদেবারা ধীরাজের সাফল্যে গর্বিত প্রধানমন্ত্রী শ্রী নরেন্দ্র মোদী। এই খেলোয়াড়রা দেশকে রৌপ্য পদক এনে দিয়েছেন।
এ প্রসঙ্গে সমাজমাধ্যমে পোস্ট করা এক বার্তায় প্রধানমন্ত্রীর মন্তব্য :
“আনন্দ উপভোগের এ এক বিশেষ মুহূর্ত কারণ, আমাদের পুরুষ তীরন্দাজরা দেশকে রৌপ্য পদক এনে দিয়েছেন। তীরন্দাজ অতনু, তুষার এবং বোম্মাদেবারাকে জানাই আমার অভিনন্দন। তাঁদের এই নৈপুণ্য ও দক্ষতা আগামীদিনেও যেন অক্ষুণ্ণ থাকে! নিষ্ঠা ও সঙ্কল্পের মাধ্যমে অর্জিত তাঁদের সাফল্য সকলের দৃষ্টি আকর্ষণ করেছে।”
PG/SKD/DM
(
নীতিআয়োগ
নীতি আয়োগের রপ্তানি প্রস্তুতি সূচক ২০২১ – এর দ্বিতীয় সংস্করণে উপকূলবর্তী অধিকাংশ রাজ্যেই ভালো ফল করেছে; গুজরাট দ্বিতীয়বার তালিকায় প্রথম স্থানে
নয়াদিল্লি, ২৫ মার্চ, ২০২২
ইন্সটিটিউট অফ কম্পিটিটিভনেস – এর সঙ্গে অংশীদারিত্বে নীতি আয়োগ আজ রপ্তানি প্রস্তুতি সূচক ২০২১ – এর দ্বিতীয় সংস্করণ প্রকাশ করেছে।
প্রকাশিত প্রতিবেদনে রপ্তানি ক্ষেত্রে ভারতের সাফল্যগুলি মূল্যায়ন করা হয়েছে। রাজ্য ও কেন্দ্রশাসিত অঞ্চলগুলি রপ্তানি ক্ষেত্রে নিজেদের সাফল্য মূল্যায়নের জন্য প্রকাশিত সূচক ব্যবহার করতে পারে। এই সূচক অনুযায়ী, রাজ্য/কেন্দ্রশাসিত অঞ্চলগুলি রপ্তানি ক্ষেত্রে আরও ভালো নীতি প্রণয়নে সম্ভাব্য চ্যালেঞ্জগুলি বিশ্লেষণ করে আঞ্চলিক পর্যায়ে রপ্তানি-কেন্দ্রিক অগ্রগতিকে ত্বরান্বিত করতে পারে। আঞ্চলিক পর্যায়ে রপ্তানি বাড়াতে গুরুত্বপূর্ণ মৌলিক দিকগুলি চিহ্নিত করতে রপ্তানি প্রস্তুতিসূচক একটি তথ্য-নির্ভর প্রচেষ্টা।
চারটি মূল স্তম্ভের উপর ভিত্তি করে রাজ্য/কেন্দ্রশাসিত অঞ্চলগুলির সূচক তৈরি করা হয়। এই চারটি স্তম্ভ হ’ল – নীতি; অনুকূল ব্যবসায়িক পরিবেশ; অনুকূল রপ্তানির পরিবেশ এবং রপ্তানি ক্ষেত্রে অর্জিত সাফল্য। নীতি আয়োগের ভাইস চেয়ারম্যান ডঃ রাজীব কুমার আজ এই সূচক প্রকাশ করেন। এই উপলক্ষে নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত, কেন্দ্রীয় বাণিজ্য সচিব বি ভি আর সুব্রমনিয়াম প্রমুখ উপস্থিত ছিলেন।
প্রকাশিত সূচকে উপকূলবর্তী অধিকাংশ রাজ্যই ভালো ফল করেছে বলে দেখা গেছে। তবে, গুজরাট সবার উপরে রয়েছে। রপ্তানি প্রস্তুতি সূচক ২০২১ – এ ভারতের রপ্তানি প্রসারের ক্ষেত্রে ৩টি চ্যালেঞ্জের কথা বলা হয়েছে। এগুলি হ’ল – রপ্তানি পরিকাঠামো ক্ষেত্রে আন্তঃ ও আন্তঃআঞ্চলিক ফারাক; দুর্বল ব্যবসায়িক সহায়তা এবং রপ্তানির প্রসারে গবেষণা ও উন্নয়নমূলক পরিকাঠামোগত ঘাটতি।
নীতি আয়োগের পক্ষ থেকে রপ্তানি প্রস্তুতি সূচক প্রকাশের প্রাথমিক উদ্দেশ্যই হ’ল – সমস্ত রাজ্যের মধ্যে প্রতিযোগিতামূলক মনোভাব গড়ে তোলা। সেই সঙ্গে, রপ্তানি বাণিজ্যের প্রসারে এক অনুকূল নীতি প্রণয়ন, আঞ্চলিক পর্যায়ে রাপ্তানি বাড়াতে উৎসাহিত করতে নিয়ন্ত্রণমূলক কাঠামো সরল করা, রপ্তানি ক্ষেত্রের জন্য প্রয়োজনীয় পরিকাঠামো গড়ে তোলা এবং রপ্তানি ক্ষেত্রে প্রতিযোগিতামূলক মানসিকতার প্রসারে কৌশলগত প্রস্তাবগুলি চিহ্নিত করা। প্রকৃতপক্ষে, এ ধরনের প্রয়াস যুক্তরাষ্ট্রীয় ব্যবস্থায় প্রতিযোগিতামূলক মানসিকতা তথা রাজ্য/কেন্দ্রশাসিত অঞ্চলগুলির মধ্যে পরস্পরকে ছাপিয়ে যাওয়ার মনোভাব গড়ে তুলতে সাহায্য করে।
প্রতিবেদন প্রকাশ করে নীতি আয়োগের ভাইস চেয়ারম্যান ডঃ রাজীব কুমার বলেছেন, এই সূচক এক অনুকূল রপ্তানির পরিবেশ গড়ে তুলতে রপ্তানি-কেন্দ্রিক নীতি প্রণয়ন ও তার রূপায়ণে রাজ্য/কেন্দ্রশাসিত অঞ্চলগুলিকে সাহায্য করবে। আয়োগের মুখ্য কার্যনির্বাহী আধিকারিক শ্রী অমিতাভ কান্ত সূচকের দ্বিতীয় সংস্করণ সম্পর্কে বলেছেন, এটি বিশ্ব বাণিজ্যিক প্রেক্ষাপটে রাজ্য/কেন্দ্রশাসিত অঞ্চলগুলির মধ্যে যুক্তরাষ্ট্রীয় ব্যবস্থায় প্রতিযোগিতামূলক মানসিকতা তথা পরস্পরকে ছাপিয়ে যাওয়ার মনোভাব গড়ে তুলতে সাহায্য করবে।
CG/BD/SB
(Visitor Counter : 183
তথ্যওসম্প্রচারমন্ত্রক
ভারতে নিউজঅনএআইআর অ্যাপে রেডিও লাইভ-স্ট্রিম-এর র্যাঙ্কিং
২০২১-এর ডিসেম্বরে নিউজঅনএআইআর অ্যাপে শ্রোতা সংখ্যা বেড়ে ২০ লক্ষ
নয়াদিল্লি, ১০ জানুয়ারি, ২০২২
বেতারের জগতে এই প্রথমবার প্রসার ভারতীর শ্রোতা পরিসংখ্যান নিরূপণ দল  শ্রোতা সংখ্যার সঠিক নিরূপণের কাজ করছে। নিউনঅনএআইআর অ্যাপে সারা দেশে রেডিও লাইভ-স্ট্রিম অনুষ্ঠানের শ্রোতা সংখ্যা এক মাসের মধ্যে ২০ লক্ষ ছাড়িয়েছে। গত নভেম্বর মাসে এই অ্যাপে লাইভ-স্ট্রিম অনুষ্ঠানের শ্রোতা সংখ্যা ছিল ১ কোটি ৬০ লক্ষ। সদ্যসমাপ্ত ডিসেম্বর মাসে এই সংখ্যা বেড়ে হয়েছে ১ কোটি ৮০ লক্ষ।
নিউনঅনএআইআর অ্যাপে আকাশবাণীর লাইভ-স্ট্রিম অনুষ্ঠানের শহর-ভিত্তিক মাসিক শ্রোতা সংখ্যার নিরিখে পুণে, বেঙ্গালুরু, ইন্দোর ও নাগপুরে ১০ লক্ষের বেশি শ্রোতা রয়েছে। অন্যদিকে পাটনা, লক্ষ্ণৌ ও দিল্লি জাতীয় রাজধানী অঞ্চলে এই অ্যাপের শ্রোতা সংখ্যা ১০ লক্ষের কাছাকাছি।
নিউনঅনএআইআর অ্যাপে আকাশবাণীর লাইভ-স্ট্রিম অনুষ্ঠানের জনপ্রিয়তার নিরিখে দেশে অগ্রণী শহরগুলির সর্বশেষ ক্রমতালিকায় জয়পুর প্রথম ১০-এ জায়গা করে নিয়েছে। এর ফলে, এর্ণাকুলাম তালিকায় প্রথম ১০-এর বাইরে গেছে।
আকাশবাণীর রেডিও লাইভ-স্ট্রিম-এর অনুষ্ঠান সম্প্রচারের ক্ষেত্রে শ্রোতা সংখ্যার নিরিখে চ্যানেলের তালিকাতেও বড় পরিবর্তন হয়েছে। সর্বশেষ তালিকা অনুযায়ী, মুম্বাইয়ের এফএম রেনবো চ্যানেল প্রথম ১০-এ ফিরে এসেছে। অন্যদিকে, আকাশবাণীর নিউজ ২৪X৭ প্রথম ১০ থেকে বেরিয়ে গেছে। এআইআর পুণে, নবম স্থান থেকে তৃতীয় স্থানে উঠে এসেছে। অন্যদিকে, এআইআর মালায়ালম ক্রমতালিকায় কয়েক ধাপ নেমে তৃতীয় থেকে সপ্তম স্থানে পৌঁছেছে।
উল্লেখ করা যেতে পারে, প্রসার ভারতীর অফিশিয়াল নিউনঅনএআইআর অ্যাপে আকাশবাণীর ২৪০টিরও বেশি রেডিও পরিষেবা দেওয়া হয়। ভারতের পাশাপাশি সারা বিশ্বের ৮৫টিরও বেশি দেশে শ্রোতারা নিউনঅনএআইআর অ্যাপে আকাশবাণীর বিভিন্ন অনুষ্ঠান শুনে থাকেন।
CG/BD/DM/
(Visitor Counter : 112
প্রধানমন্ত্রীরদপ্তর
সেনেগালের রাষ্ট্রপতির সঙ্গে প্রধানমন্ত্রীর বৈঠক
নতুন দিল্লি, ২৪শে আগষ্ট ২০২৩
(জোহানেসবার্গে পঞ্চদশ ব্রিকস শিখর সম্মেলনের ফাঁকে প্রধানমন্ত্রী শ্রী নরেন্দ্র মোদী সেনেগালের রাষ্ট্রপতি শ্রী ম্যাকি সলের সঙ্গে ২৪ শে আগষ্ট সাক্ষাৎ করেছেন।
বিভিন্ন ক্ষেত্রে উভয় দেশের মধ্যে দ্বিপাক্ষিক সহযোগিতা আরও গভীর করতে ফলপ্রদ আলোচনা হয়েছে। বাণিজ্য ও বিনিয়োগ, প্রতিরক্ষা ও নিরাপত্তা, শক্তি, খনিজ, কৃষি, রেল, ঔষধ প্রস্তুত শিল্প, দক্ষতা বৃদ্ধি, সংস্কৃতি এবং দু-দেশের মানুষের মধ্যে ঘনিষ্ঠ যোগ নিয়ে তাদের মধ্যে আলোচনা হয়।
ভয়েস অফ গ্লোবাল সাউথ শিখর সম্মেলনে রাষ্ট্রপতি সলের যোগদান এবং আফ্রিকান ইউনিয়নে গত বছর তাঁর বলিষ্ঠ নেতৃত্বের জন্য প্রধানমন্ত্রী সাধুবাদ জানিয়েছেন।
সফল চন্দ্রযান মিশনের জন্য রাষ্ট্রপতি সল প্রধানমন্ত্রীকে অভিনন্দন জানিয়েছেন, সেই সঙ্গে জি-২০-তে আফ্রিকান ইউনিয়নের স্থায়ী সদস্যপদের জন্য ভারতের উদ্যোগের প্রতি তিনি কৃতজ্ঞতা জানান। উন্নয়নশীল বিশ্বের অগ্রাধিকার নিয়ে সোচ্চার হওয়ার জন্য প্রধানমন্ত্রীর নেতৃত্বকে তিনি সাধুবাদ জানিয়েছেন। সেই সঙ্গে তিনি ভারতের সভাপতিত্বে জি-২০ শিখর সম্মেলনের সাফল্য কামনা করেন।
AC/AB /SG/
কেন্দ্রীয়মন্ত্রিসভা
প্রধানমন্ত্রী গরীব কল্যাণ অন্ন যোজনা -টি আরও তিন মাসের জন্য চালু রাখার প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ২৮ সেপ্টেম্বর, ২০২২
‘প্রধানমন্ত্রী গরীব কল্যাণ অন্ন যোজনা’  কর্মসূচিটিকে আরও তিন মাসের জন্য চালু রাখার প্রস্তাবে আজ সম্মতি দিল কেন্দ্রীয় মন্ত্রিসভা। এ বছরের অক্টোবর থেকে ডিসেম্বর – এই তিন মাসের জন্য যোজনাটি সম্প্রসারিত হল। কোভিড পরিস্থিতিতে দেশের মানুষ বিশেষত, দরিদ্র পরিবারগুলি এক কঠিন পরিস্থিতির সম্মুখীন হয়। এই কারণে তাঁদের খাদ্য নিরাপত্তা নিশ্চিত করতে উৎসবের মাসগুলির জন্য এই যোজনা আরও তিন মাসের জন্য চালিয়ে যাওয়ার সিদ্ধান্ত নেওয়া হল। উল্লেখ্য, জনকল্যাণমুখী একটি কর্মসূচি হিসেবে প্রধানমন্ত্রী শ্রী নরেন্দ্র মোদী এই যোজনার কথা ঘোষণা করেন ২০২১ সালে।
কোভিড-১৯ পরবর্তীকালে পৃথিবীর অন্যান্য দেশগুলি যখন নানা সমস্যায় জেরবার, তখন ভারত খাদ্য নিরাপত্তার দিক থেকে অনেকটাই এগিয়ে গেছে। শুধু তাই নয়, দেশের দুর্বলতর শ্রেণীর মানুষদের জন্য খাদ্য নিরাপত্তা নিশ্চিত করার ক্ষেত্রেও ভারত এক বিশেষ সাফল্যের নজির সৃষ্টি করেছে। জাতীয় খাদ্য নিরাপত্তা আইনের আওতায় নথিভুক্ত পরিবারগুলিকে মাসে মাথাপিছু পাঁচ কেজি করে খাদ্যশস্য বিনামূল্যে বন্টন করা হয়।
‘প্রধানমন্ত্রী গরীব কল্যাণ অন্ন যোজনা’র ষষ্ঠ পর্যায় পর্যন্ত এই যোজনা চালু রাখতে সরকারের ব্যয় হয়েছে প্রায় ৩.৪৫ লক্ষ কোটি টাকা। সপ্তম পর্যায়ে এই যোজনা খাতে সরকারের অতিরিক্ত ব্যয়ের পরিমাণ দাঁড়াবে ৪৪,৭৬২ কোটি টাকার মতো। ফলে, ‘প্রধানমন্ত্রী গরীব কল্যাণ অন্ন যোজনা’ চালু রাখতে সরকারকে মোট ব্যয়ভার বহন করতে হবে প্রায় ৩.৯১ লক্ষ কোটি টাকা।
‘প্রধানমন্ত্রী গরীব কল্যাণ অন্ন যোজনা’টি চালু রয়েছে গত ২৫ মাস ধরে। প্রথম ও দ্বিতীয় পর্যায়ে এটি চালু ছিল এপ্রিল, ২০২০ থেকে নভেম্বর, ২০২০ – এই আট মাসের জন্য। তৃতীয় ও চতুর্থ পর্যায়ে মে, ২০২১ থেকে মার্চ, ২০২২ পর্যন্ত এটি চালু রাখা হয় ১১ মাসের জন্য। পরে তা বাড়িয়ে আরও ছ’মাসের জন্য চালু করা হয় এপ্রিল, ২০২২ থেকে সেপ্টেম্বর, ২০২২ পর্যন্ত।
‘প্রধানমন্ত্রী গরীব কল্যাণ অন্ন যোজনা’র সূচনা কোভিড-১৯-এর সঙ্কটজনক সময়কালে।
(PG/SKD/DM/
বিজ্ঞানওপ্রযুক্তিমন্ত্রক
মানুষকে সুরক্ষিত, চাকরির নিশ্চয়তা এবং অর্থনীতিকে নিরাপদ রাখতে প্রতিটি ক্ষেত্রেই বিজ্ঞান ও প্রযুক্তির প্রয়োজন রয়েছে
নতুন দিল্লি, ০২ মার্চ, ২০২১
ভারতের আইবিএম গবেষণা সংস্থার অধিকর্তা এবং সিটিও, আইবিএম ইন্ডিয়া ও দক্ষিণ এশিয়া ডক্টর গার্গী বি দাসগুপ্ত বিশেষ গুরুত্ব আরোপ করে বলেছেন যে, বিজ্ঞান ও বিজ্ঞানীরা গত বছর বিশ্বব্যাপী অতিমারির মধ্যে দিয়ে যাওয়ার সময় একটি আশার আলো দেখিয়েছিলেন। তা হচ্ছে মানুষকে সুরক্ষিত, চাকরির নিশ্চয়তা এবং প্রতিটি ক্ষেত্রেই বিজ্ঞান ও প্রযুক্তির প্রয়োজন রয়েছে। জাতীয় বিজ্ঞান দিবস উপলক্ষে" বিজ্ঞান ও প্রযুক্তির ভবিষ্যৎ এবং শিক্ষা, দক্ষতা এবং কর্মক্ষেত্রে তার প্রভাব" শীর্ষক এক আলোচনা সভায় তিনি এই মতামত ব্যক্ত করেন।
ডক্টর দাশগুপ্ত তাঁর বক্তব্যে, চাকরির সুনিশ্চিত ভবিষ্যত এবং বিজ্ঞানের প্রয়োজনীয়তার প্রতি গুরুত্বারোপ করে বলেন, বিশ্ব অর্থনৈতিক ফোরাম, ডবলু ই এফ-এর সাম্প্রতিক সমীক্ষায় দেখা গেছে যে, ভবিষ্যতে নতুন নতুন কাজের পরিধি সৃষ্টি এবং অর্থনৈতিক উন্নয়নের জন্য দক্ষতার প্রয়োজন রয়েছে। তিনি জানান যে, চতুর্থ শিল্প বিপ্লব নবতম দক্ষতা বৃদ্ধির ক্ষেত্রে চাহিদার কথা উল্লেখ করেছে। যা প্রচলিত পদ্ধতিকে সরিয়ে নতুনত্বকে স্থান দিয়েছে।
তিনি বলেন, কর্মসংস্থানের ক্ষেত্রে পাঁচটি নতুন ক্লাস্টার তৈরি হয়েছে। এগুলি হচ্ছে, ডেটা এন্ড আর্টিফিশিয়াল ইন্টেলিজেন্স, ইঞ্জিনিয়ারিং অ্যান্ড ক্লাউড, প্রোডাক্ট ডেভেলপমেন্ট, পিওপিল এন্ড সেলস এবং মার্কেটিং।
ডক্টর দাশগুপ্ত তাঁর বক্তব্যে সবিশেষ গুরুত্ব দিয়ে বলেন, নীতি সমূহের পরিবর্তনের এবার প্রয়োজন হয়ে পড়েছে। যাতে বিজ্ঞান, বিশেষত ডেটা সায়েন্স যা ডিজিটাল দুনিয়ায় বিশেষ ভূমিকা নিয়েছে। আগামী দশ বছরে যেসব ক্ষেত্রে কর্মসংস্থানের সুযোগ থাকবে তার মধ্যে ডেটা এবং আর্টিফিশিয়াল ইন্টেলিজেন্স অন্যতম। সেজন্য বিদ্যালয় স্তর থেকে শুরু করে বিশ্ববিদ্যালয় স্তর পর্যন্ত পাঠ্যসূচিতে এইসব বিষয় অন্তর্ভুক্ত করার প্রয়োজন হয়ে পড়েছে বলে ডক্টর দাশগুপ্ত অভিমত ব্যক্ত করেন।
তিনি মন্তব্য করেন যে, বিজ্ঞান ও প্রযুক্তির মাধ্যমে বিভিন্ন ধরনের সমস্যার সমাধান করা সম্ভব। সেজন্যই পূর্বের চেয়েও বর্তমান যুগে এবং ভবিষ্যতের কথা ভেবে বিজ্ঞান ও প্রযুক্তির উন্নয়ন প্রয়োজন।
সামাজিকন্যায়ওক্ষমতায়নমন্ত্রক
শ্রী থেওরচাঁদ গেহলত “এসসি-দের জন্য উদ্যোগী মূলধনী তহবিলের অধীনে আম্বেদকর সোশাল ইনোভেশন এবং ইনকিউবেশন মিশন” চালু করেছেন
নতুন দিল্লি, ৩০ সেপ্টেম্বর, ২০২০
উচ্চ শিক্ষা প্রতিষ্ঠানে পাঠরত তপশিলি জাতিভুক্ত  শিক্ষার্থীদের মধ্যে অভিনব উদ্যোগ সঞ্চারের লক্ষ্যে কেন্দ্রীয় সামাজিক ন্যায় বিচার ও ক্ষমতায়ন মন্ত্রী শ্রী থেওরচাঁদ গেহলত “এসসি-দের জন্য উদ্যোগী মূলধনী তহবিলের অধীনে আম্বেদকর সোশাল ইনোভেশন এবং ইনকিউবেশন মিশন ” চালু করেছেন। অনুষ্ঠানে কেন্দ্রীয় প্রতিমন্ত্রী শ্রী রতনলাল কাটারিয়া, মন্ত্রকের সচিব শ্রী আর. সুব্রহ্মণ্যম, আইএফসিসিআই ভেঞ্চার ক্যাপিটাল ফান্ডস লিমিটেডের এমডি শ্রী শিবেন্দ্র তোমার সহ বিশিষ্ট ব্যক্তিবর্গ উপস্থিত ছিলেন।
অনুষ্ঠানে প্রধান অতিথির বক্তব্যে শ্রী গেহলত জানান, এসসি/দিব্যাঙ্গ তরুণদের উদ্যোক্তা হিসেবে গড়ে তোলার লক্ষ্যে এবং তাদেরকে “চাকরিদাতা” হিসেবে সক্ষম করে তুলতে সামাজিক ন্যায় বিচার মন্ত্রক ২০১৪-১৫ সালে এসসি/দিব্যাঙ্গদের জন্য উদ্যোগী মূলধনী তহবিল চালু করেছিল। এই তহবিলের উদ্দেশ্যই হলো এসসি উদ্যোক্তাদের আর্থিক সাহায্য প্রদান করা। এই তহবিলের অধীনে ১১৭টি প্রতিষ্ঠানকে ব্যবসায়িক উদ্যোগ স্থাপনের জন্য আর্থিক সহায়তা মঞ্জুর করা হয়েছে। “আম্বেদকর সোশাল ইনোভেশন এবং ইনকিউবেশন মিশন ” এর উদ্যোগে আগামী ৪ বছরে ১,০০০ এসসি যুবককে বিভিন্ন উচ্চ শিক্ষা প্রতিষ্ঠানে টেকনোলজি বিজনেস ইনকিউবেটরের মাধ্যমে স্টার্ট আপ সম্পর্কে ধারণা প্রদান করা হবে। ৩ বছরে তাদেরকে ৩০ লক্ষ টাকা পর্যন্ত আর্থিক অনুদান প্রদান করা হবে, যাতে তাঁরা স্টার্ট আপ সম্পর্কিত চিন্তাভাবনাগুলি বাণিজ্যিক ক্ষেত্রে কাজে লাগাতে পারে। সফল হলে ৫ কোটি টাকা পর্যন্ত তাঁরা আর্থিক অনুদান গ্রহণের সুযোগ পাবেন।
কেন্দ্রীয় মন্ত্রী বলেন, তপশিলি জাতিভুক্তদের উদ্যোগী মূলধনী তহবিলের মাধ্যমে এএসআইআইএম চালু করার সিদ্ধান্ত নিয়েছে মন্ত্রক। এর সঙ্গে দিব্যাঙ্গদের সাহায্যের বিষয়টিও অন্তর্ভুক্তি করা হয়েছে। আগামী দিনে তাঁরা যাতে চারকি প্রার্থী থেকেও চাকরি দাতা হিসেবে নিজেদেরকে গড়ে তুলতে পারেন সেই লক্ষ্যেই এই উদ্যোগ নেওয়া হয়েছে। শ্রী গেহলত এদিন প্রধানমন্ত্রী শ্রী নরেন্দ্র মোদী যে “স্টার্ট আপ ইন্ডিয়া” উদ্যোগের কথা বলেছেন তার উপর জোর দেন।
অনুষ্ঠানে শ্রী রতনলাল কাটারিয়া উচ্চ শিক্ষা প্রতিষ্ঠানে এসসি শিক্ষার্থীদের উদ্ভাবনী চিন্তাভাবনা সম্প্রসারণের ওপর আলোকপাত করেন। তিনি বলেন, টেকনোলজি বিজনেস ইনকিউবেটরের মাধ্যমে এসসি শিক্ষার্থীদের ব্যবসায়িক ধারণা গড়ে তোলা হবে এবং বাণিজ্যিকভাবে তাদের উদ্যোগ স্থাপনে বিশেষ সহায়তা প্রদান করা হবে। চলতি অর্থ বছরে ১১৮টি সংস্থাকে ৪৪৪.১৪ কোটি টাকা আর্থিক সহায়তা প্রদান করা হয়েছে। আগামী ৪ বছরের জন্য এএসআইআইএম-এর ক্ষেত্রে ১৯,৩২০ লক্ষ টাকা বরাদ্দ করা হয়েছে।
CG/SS/SKD
(Visitor Counter : 160
ইস্পাতমন্ত্রক
ইস্পাত ক্ষেত্রে গবেষণা ও উন্নয়ন
নতুন দিল্লি, ০৭ ফেব্রুয়ারি, ২০২২
ইস্পাত মন্ত্রক “লোহা ও ইস্পাত ক্ষেত্রে গবেষণা ও উন্নয়নের বিষয়ে প্রচার” প্রকল্পের মাধ্যমে ইস্পাত ক্ষেত্রে গবেষণা ও উন্নয়নের জন্য আর্থিক সহায়তা প্রদান করেছে। ২০২১-২২ অর্থ বর্ষে এপর্যন্ত এই প্রকল্পে ৮৭.৯৭ লক্ষ টাকা বরাদ্দ করা হয়েছে। স্টিল অথরিটি অফ ইন্ডিয়া লিমিটেড  এবং রাষ্ট্রীয় ইস্পাত নিগম লিমিটেড -এর আধুনিকীকরণ ও সম্প্রসারণ প্রকল্পে বিশ্বমানের অত্যাধুনিক প্রযুক্তি ব্যবহার করা হয়েছে। বিদ্যুৎ উৎপাদনে কোক ওভেন ব্যাটারি ক্ষেত্রে অত্যাধুনিক কোক ড্রাই কোয়ানচিং প্রযুক্তি ব্যবহার করা হচ্ছে।
রাজ্যসভায় আজ এক প্রশ্নের লিখিত জবাবে একথা জানিয়েছেন কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং।
CG/SS/SKD/
(Visitor Counter : 88
সংস্কৃতিমন্ত্রক
আজাদি কা অমৃত মহোৎসবের অঙ্গ হিসাবে সংস্কৃতি মন্ত্রক আন্তর্জাতিক মাতৃভাষা দিবস পালন করেছে
নতুন দিল্লি, ২১ ফেব্রুয়ারি, ২০২২
আজাদী কা অমৃত মহোৎসবের অঙ্গ হিসেবে আজ নতুন দিল্লিতে সংস্কৃতি মন্ত্রকের উদ্যোগে এবং ইন্দিরা গান্ধী ন্যাশনাল সেন্টার ফর দ্যা আর্টস এবং ইউনেস্কোর সহযোগিতায় আন্তর্জাতিক মাতৃভাষা দিবস পালন করা হয়। মাতৃভাষা এবং সাংস্কৃতিক বৈচিত্র সম্পর্কে সচেতনতা গড়ে তুলতে প্রতিবছর ২১শে ফেব্রুয়ারি সারা বিশ্বজুড়ে আন্তর্জাতিক মাতৃভাষা দিবস পালন করা হয়। ইউনেস্কোর পক্ষ থেকে প্রতি বছরই এই দিনটি উপলক্ষে একটি ভাবনা থাকে। এবছরের ভাবনা ছিল- "বহুভাষিক শিক্ষার জন্য প্রযুক্তির ব্যবহার করা: চ্যালেঞ্জ এবং সুযোগ"।
এটি বহুভাষিক শিক্ষাকে এগিয়ে নিয়ে চলতে এবং সকলের জন্য মানসম্মত শিক্ষা দান ও শিক্ষার উন্নয়নে সহায়তা করার ক্ষেত্রে প্রযুক্তির সম্ভাব্য ভূমিকার ওপর দৃষ্টি আবদ্ধ করে।
আজকের অনুষ্ঠানে সংস্কৃতি মন্ত্রকের সচিব শ্রী গোবিন্দ মোহন, ইউনেস্কোর ক্লাস্টার অফিস, নতুন দিল্লির অধিকর্তা মিস্টার এরিক ফল্ট এবং বিশিষ্ট কবি প্রসূন যোশী অতিথি হিসেবে উপস্থিত ছিলেন। সরস্বতী বন্দনার মাধ্যমে অনুষ্ঠানের সূচনা হয়। সাহিত্য নাটক একাডেমির শিল্পীরা সমবেত নৃত্য প্রদর্শন করেন।
CG/ SB
(Visitor Counter : 120
প্রধানমন্ত্রীরদপ্তর
মহারাণা প্রতাপের জন্মদিনে প্রধানমন্ত্রী শ্রদ্ধার্ঘ
নয়াদিল্লী, ৯ মে, ২০২১
প্রধানমন্ত্রী শ্রী নরেন্দ্র মোদী মহারাণা প্রতাপকে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন যে মহারাণা প্রতাপ তাঁর অপ্রতিরোধ্য সাহস, শৌর্য্য ও রণকৌশলের জন্য মা ভারতীকে গৌরবান্বিত করেছেন। মাতৃভূমির জন্য তাঁর ত্যাগ ও উৎসর্গ সর্বদা স্মরণীয় হয়ে থাকবে।
SC/CB/NS
(
বিজ্ঞানওপ্রযুক্তিমন্ত্রক
বিশিষ্ট প্রকৃতি বিজ্ঞানী গোপাল চন্দ্র ভট্টাচার্য্যের ১২৫ তম জন্মবার্ষিকী উপলক্ষে আলোচনা সভা
কলকাতা, ০১ অগাস্ট, ২০১৯
বিশিষ্ট প্রকৃতি বিজ্ঞানী, লেখক গোপাল চন্দ্র ভট্টাচার্য্যের ১২৫ তম জন্মবার্ষিকী উপলক্ষে আজ এক দিবসীয় আলোচনা সভার আয়োজন করা হয়। বসু প্রতিষ্ঠানের সহায়তায় কেন্দ্রীয় বিজ্ঞান ও প্রযুক্তি দপ্তরের সহযোগিতায় বিজ্ঞান প্রসার, বঙ্গীয় বিজ্ঞান পরিষদ এবং গোপাল চন্দ্র ভট্টাচার্য বিজ্ঞান প্রসার সমিতির যৌথ উদ্যোগে এই আলোচনা সভার আয়োজন করা হয়। অনুষ্ঠানে প্রধান অতিথি হিসেবে উপস্হিত ছিলেন বিজ্ঞান প্রসারের অধিকর্তা ডঃ নকুল পরাসর। অনুষ্ঠানে অন্যান্য অতিথিদের মধ্যে উপস্হিত ছিলেন বসু প্রতিষ্ঠানের অধিকর্তা অধ্যক্ষ ডঃ উদয় বন্দ্যোপাধ্যায়, বঙ্গীয় বিজ্ঞান পরিষদের কর্মাধ্যক্ষ শ্রী তপন সাহা। গোপাল চন্দ্র ভট্টাচার্য্যের কর্মজীবন, জীব-বৈচিত্র-পর্ববেক্ষণ এবং সংরক্ষণ, বিজ্ঞান, সাহিত্য নিয়ে অনুষ্ঠানে আলোচনা সভার আয়োজন করা হয়।
জীব বিজ্ঞান গবেষনা ক্ষেত্রে অন্যতম প্রতিষ্ঠাতা হিসেবে সুপরিচিত ছিলেন গোপাল চন্দ্র ভট্টাচার্য। আচার্য জগদীশ চন্দ্র বসুর স্নেহধন্য শ্রী ভট্টাচার্য কীটপতঙ্গ নিয়ে গবেষনা চালিয়ে তাদের অনেক অজানা তথ্য প্রকাশ করেন। যা পরবর্তী সময়ে তাঁর বিভিন্ন বিজ্ঞানভিত্তিক বইতে প্রকাশিত হয়েছে। তাঁর গবেষনা ২২টি ভারতীয় এবং একাধিক বিদেশী পত্রিকায় প্রকাশিত হয়। বাংলা ভাষয় অসমান্য লেখনী ভঙ্গির জন্যও তিনি বিখ্যাত হয়ে রয়েছেন।
CG/SS/NS
(Visitor Counter : 163
বিদ্যুৎমন্ত্রক
দেশে তাপবিদ্যুৎ কেন্দ্রগুলিতে বায়োমাসের ব্যবহার সংক্রান্ত পর্যালোচনা বৈঠকে পৌরোহিত্য করেছেন বিদ্যুৎ সচিব
নয়াদিল্লি, ১৯ জানুয়ারি, ২০২২
কেন্দ্রীয় বিদ্যুৎ সচিব ন্যাশনাল মিশন সাসটেনেবল অ্যাগ্রেরিয়ান মিশন অন ইয়ুজ অফ অ্যাগ্রো রেসিডিউ ইন থার্মাল পাওয়ার প্ল্যান্টস্ বা সামর্থ প্রকল্পের স্টিয়ারিং কমিটির বৈঠকে পৌরোহিত্য করেছেন। ১৪ তারিখ অনুষ্ঠিত বৈঠকে তাপবিদ্যুৎ কেন্দ্রগুলিতে বায়োমাসের সাহায্যে বিদ্যুৎ উৎপাদন সংক্রান্ত উদ্যোগের বিষয়ে পর্যালোচনা করা হয়েছে। এর মূল উদ্দেশ্য তাপবিদ্যুৎ কেন্দ্রে কার্বন নিঃসরণ কমানো। একই সঙ্গে, কৃষকদের আয় এর মাধ্যমে বৃদ্ধি পায়। কৃষক তাঁর ফসলের নাড়া বিক্রি করেন, যেগুলিকে বায়োমাস হিসাবে ব্যবহার করা হয়। বিদ্যুৎ মন্ত্রক দেশের সব তাপবিদ্যুৎ কেন্দ্রের ৫-১০ শতাংশ বায়োমাস ব্যবহার করতে নির্দেশ দিয়েছে। বৈঠকে এই প্রকল্পের প্রস্তাবিত ওয়েবসাইটের পর্যালোচনা করা হয়েছে, যার সূচনা খুব শীঘ্রই করা হবে। সামর্থ প্রকল্পের নতুন লোগোও প্রকাশ করা হবে।
CG/CB/SB
(Visitor Counter : 129
প্রধানমন্ত্রীরদপ্তর
নতুন দিল্লিতে মুখ্যসচিবদের সম্মেলনে অংশ নেন প্রধানমন্ত্রী
নয়াদিল্লি, ৬ জানুয়ারি, ২০২৩
প্রধানমন্ত্রী শ্রী নরেন্দ্র মোদী নতুন দিল্লিতে মুখ্যসচিবদের সম্মেলনে অংশগ্রহণ করেন। ভারতকে নতুন শিখরে পৌঁছে দেওয়ার লক্ষ্যে বিভিন্ন নীতি-ভিত্তিক গুরুত্বপূর্ণ বিষয়ে পারস্পরিক মতবিনিময় এবং ঐক্যবদ্ধ প্রয়াস গ্রহণের ক্ষেত্রে এটি একটি সুন্দর মঞ্চ বলে শ্রী মোদী জানান।
এক ট্যুইটে প্রধানমন্ত্রী বলেছেন :
“মুখ্য সচিবদের সম্মেলন অংশ নিলাম। ভারতকে নতুন শিখরে পৌঁছে দেওয়ার লক্ষ্যে বিভিন্ন নীতি-ভিত্তিক গুরুত্বপূর্ণ বিষয়ে পারস্পরিক মতবিনিময় এবং ঐক্যবদ্ধ প্রয়াস গ্রহণের ক্ষেত্রে এটি একটি সুন্দর মঞ্চ।”
(PG/AB/DM
প্রধানমন্ত্রীরদপ্তর
ভারত এবং শ্রীলঙ্কার প্রধানমন্ত্রীর মধ্যে টেলিফোনে বার্তালাপ
নয়াদিল্লী, ৭ আগস্ট, ২০২০
প্রধানমন্ত্রী শ্রী নরেন্দ্র মোদী আজ শ্রীলঙ্কার প্রধানমন্ত্রী মিঃ মহিন্দা রাজাপাকসের সঙ্গে টেলিফোনে কথা বলেছেন। শ্রীলঙ্কায় গতকাল সফলভাবে সংসদীয় নির্বাচন আয়োজনের জন্য তাঁকে অভিনন্দনও জানিয়েছেন। কোভিড-১৯ মহামারীর সীমাবদ্ধতার মধ্যে কার্যকরভাবে এই নির্বাচন আয়োজনের জন্য শ্রীলঙ্কার সরকার এবং নির্বাচনী সংস্থার উচ্ছ্বসিত প্রশংসা করেছেন প্রধানমন্ত্রী। এই নির্বাচনে শ্রীলঙ্কার জনগণের উৎসাহের সঙ্গে অংশগ্রহণের জন্য তার ভূয়সী প্রশংসাও করেছেন। শ্রী মোদী বলেছেন, এই নির্বাচন উভয় দেশের একইধরণের গণতান্ত্রিক মূল্যবোধকে প্রতিফলিত করে।
প্রধানমন্ত্রী শ্রী মোদী উল্লেখ করেন যে, নির্বাচনে আগত ফলাফল থেকে ইঙ্গিত মিলেছে শ্রীলঙ্কায় প্রোডুজানা পেরামুনা  দল ভাল ফল করতে চলেছে। প্রধানমন্ত্রী এরজন্য মহিন্দা রাজাপাকসেকে আগাম অভিনন্দন ও শুভেচ্ছা জানিয়েছেন।
এর আগে অনুষ্ঠিত সৌহার্দ্যপূর্ণ ও ফলপ্রসু আলোচনার কথা স্মরণ করে দুই দেশের প্রধানমন্ত্রী দীর্ঘদিন ধরে ভারত ও শ্রীলঙ্কার বন্ধুত্বপূর্ণ সম্পর্ককে আরও দৃঢ় করার প্রতিশ্রুতি ব্যাক্ত করেন। সব ক্ষেত্রেই দ্বিপাক্ষিক সহযোগিতার প্রাথমিক অগ্রগতির প্রয়োজনীয়তার ওপর জোর দেন তাঁরা।
প্রধানমন্ত্রী শ্রী নরেন্দ্র মোদী ভারতের বৌদ্ধ তীর্থস্থান কুশিনগরে আন্তর্জাতিক বিমানবন্দর গড়ে তোলার ব্যাপারে শ্রীলঙ্কার প্রধানমন্ত্রীক অবহিত করেন। তিনি বলেন শ্রীলঙ্কা থেকে আগত বৌদ্ধ পর্যটকদের স্বাগত জানানোর জন্য এই শহর প্রস্তুত।
উভয় দেশের প্রধানমন্ত্রী কোভিড-১৯ পরিস্থিতির জেরে উদ্ভুত সমস্যা মোকাবিলায় পারস্পরিক যোগাযোগ বজায় রাখার বিষয়ে সহমত পোষণ করেন এবং আগামীদিনে দ্বিপাক্ষিক সম্পর্ককে নতুন উচ্চতায় নিয়ে যাওয়ার বিষয়ে দৃঢ় প্রত্যয় ব্যাক্ত করেন।
(CG/SS/NS
স্বাস্থ্যওপরিবারকল্যাণমন্ত্রক
ভারতে বিগত ৫ দিনে দৈনিক করোনার সংক্রমণ ৫০ হাজারের নীচে রয়েছে
সক্রিয় রোগীর ৪.৯ লক্ষের নীচে, মোট সক্রিয় রোগীর হার কমে ৫.৬৩ শতাংশে এসেছে
নয়াদিল্লী, ১২ নভেম্বর, ২০২০
টানা ৫ দিন এমনকি গত ২৪ ঘন্টাতেও দেশে করোনা সংক্রমণ ৫০ হাজার ছাড়াইনি। বিগত ২৪ ঘন্টায় ৪৭ হাজার ৯০৫ জনের কোভিড-১৯ পজেটিভ ধরা পরেছে।
দৈনিক আরোগ্য লাভের সংখ্যা সংক্রমিত রোগীর সংখ্যার থেকে ক্রমশই বাড়ছে। বিগত ৪০ দিন ধরে এই ধারাবাহিকতায় পরিলক্ষিত হয়েছে। গত ২৪ ঘন্টায় করোনা থেকে আরোগ্য লাভ করেছে ৫২ হাজার ৭১৮ জন।
ভারতে বর্তমানে প্রকৃত সক্রিয় রোগী ৪.৯৮ লক্ষ। দেশে মোট সক্রিয় রোগীর হার ৫.৬৩ শতাংশ। এখন ভারতে সক্রিয় রোগীর সংখ্যা ৫ লক্ষের নীচে নেমে এসেছে।
নতুন করে আক্রান্ত হওয়া থেকে আরোগ্যের হার ক্রমশই বৃদ্ধি পাচ্ছে। বর্তমানে দেশে সুস্থতার হার দাঁড়িয়েছে ৯২.৮৯ শতাংশ। আজ পর্যন্ত করোনা থেকে মোট আরোগ্য লাভ করেছেন ৮০ লক্ষ ৬৬ হাজার ৫০১ জন। আরোগ্য লাভ এবং সক্রিয় রোগীর মধ্যে পার্থক্য দাঁড়িয়েছে ৭৫ লক্ষ ৭৭ হাজার ২০৭।
১০টি রাজ্য এবং কেন্দ্রশাসিত অঞ্চলে নতুন করে আরোগ্যের হার ৭৮ শতাংশে পৌঁছেছে।
মহারাষ্ট্রে বহু সংখ্যক মানুষ সুস্থ হয়ে উঠছেন। একদিনে সেখানে আরোগ্য লাভ করেছেন ৯ হাজার ১৬৪ জন। দিল্লীতে একদিনে আরোগ্য লাভ করেছেন ৭ হাজার ২৬৪ জন এবং কেরালায় সুস্থ হয়ে উঠেছেন ৭ হাজার ২৫২জন।
১০টি রাজ্য এবং কেন্দ্রশাসিত অঞ্চলে নতুন করে সংক্রমণের হার ৭৮ শতাংশ।
দিল্লীতে দৈনিক সংক্রমণ সবথেকে বেশি হচ্ছে। একদিনে সেখানে সংক্রমিত হয়েছেন ৮ হাজার ৫৯৩ জন। এরপরেই রয়েছে কেরালা। সেখানে ৭ হাজার ৭ জন নতুন করে সংক্রমিত হয়েছেন। মহারাষ্ট্রে একদিনে সংক্রমিত হয়েছেন ৪ হাজার ৯০৭ জন।
গত ২৪ ঘন্টায় দেশে করোনায় মৃত্যু হয়েছে ৫৫০ জনের। আজ পর্যন্ত দেশে মৃত্যুর হার ১.৪৮ শতাংশ।
মহারাষ্ট্রে আরও ১২৫ জনের মৃত্যু হয়েছে। দিল্লীতে ৮৫ এবং পশ্চিমবঙ্গে আরও ৪৯ জনের মৃত্যু হয়েছে।
CG/ SS/NS
(
প্রধানমন্ত্রীরদপ্তর
চৌরি চৌরা ঘটনার শতবর্ষ পূর্তিতে স্বাধীনতা সংগ্রামের বীর সেনানীদের স্মরণ করলেন প্রধানমন্ত্রী
নয়াদিল্লি, ০৪ ফেব্রুয়ারি, ২০২২
চৌরি চৌরা ঘটনার শতবর্ষ পূর্ণ হওয়ায় প্রধানমন্ত্রী শ্রী নরেন্দ্র মোদী স্বাধীনতা সংগ্রামের বীর সেনানীদের স্মরণ করেছেন। এই ঘটনার শতবার্ষিকী উদযাপন উপলক্ষে গত বছর তাঁর দেওয়া ভাষণ প্রধানমন্ত্রী সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, “আজ আমরা চৌরি চৌরা ঘটনার শতবর্ষ উদযাপন করছি। এই ঘটনার শতবর্ষ উদযাপন উপলক্ষে গত বছর আমার দেওয়া ভাষণ সকলের সঙ্গে ভাগ করে নিচ্ছি। আমাদের স্বাধীনতা সংগ্রামের বীর সেনানীদের স্মরণ করে আমি বিভিন্ন বিষয় নিয়ে কথা বলেছিলাম”।
CG/BD/SB
(
প্রধানমন্ত্রীরদপ্তর
প্রধানমন্ত্রীর সঙ্গে হিমাচল প্রদেশের মুখ্যমন্ত্রীর সাক্ষাৎ
নয়াদিল্লী, ১১ মে, ২০২২
হিমাচল প্রদেশের মুখ্যমন্ত্রী শ্রী জয়রাম ঠাকুর বুধবার  নতুন দিল্লীতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর কার্যালয় থেকে ট্যুইটে জানানো হয়েছে ;
“আজ হিমাচল প্রদেশের মুখ্যমন্ত্রী শ্রী @jairamthakurbjp প্রধানমন্ত্রী @narendramodi-এর সঙ্গে সাক্ষাৎ করেছেন।”
CG/SS/NS
(
প্রধানমন্ত্রীরদপ্তর
জিএসটির পঞ্চম বর্ষপূর্তিতে প্রধানমন্ত্রীর প্রশংসা
নয়াদিল্লী, ০১ জুলাই, ২০২২
প্রধানমন্ত্রী শ্রী নরেন্দ্র মোদী জিএসটির পঞ্চম বর্ষপূর্তি উপলক্ষ্যে এই কর ব্যবস্থার প্রশংসা করেছেন। তিনি বলেছেন, বৃহৎ এই কর ব্যবস্থার সংস্কারের ফলে সহজে ব্যবসা-বাণিজ্য করার সুবিধা হয়েছে এবং ‘এক দেশ এক কর ব্যবস্থা’ বাস্তবায়িত হয়েছে।
মাইগভ ইন্ডিয়ার এক ট্যুইট বার্তার জবাবে প্রধানমন্ত্রী বলেছেন, “আমরা #5YearsofGST” উদযাপন করছি। বৃহৎ এই কর ব্যবস্থার সংস্কারের ফলে সহজে ব্যবসা-বাণিজ্য করার সুবিধা হয়েছে এবং এক দেশ এক কর ব্যবস্থা বাস্তবায়িত হয়েছে।
PG/CB/NS
(
প্রধানমন্ত্রীরদপ্তর
আশুরার দিনে হজরত ইমাম হুসেন  – এর আত্মবলিদানের কথা স্মরণ প্রধানমন্ত্রীর
নয়াদিল্লি, ০৯ অগাস্ট, ২০২২
প্রধানমন্ত্রী শ্রী নরেন্দ্র মোদী আশুরার দিনে হজরত ইমাম হুসেন - এর আত্মবলিদানের কথা স্মরণ করেন। তিনি বলেন, সত্যের প্রতি হজরত ইমাম হুসেনের দায়বদ্ধতা ও অন্যায়ের বিরুদ্ধে তাঁর লড়াইকে সর্বদাই স্মরণে রাখা হবে।
এক ট্যুইট বার্তায় প্রধানমন্ত্রী বলেন, “আজকের দিনটি হজরত ইমাম হুসেন - এর আত্মবলিদানের কথা স্মরণ করার দিন। সত্যের প্রতি তাঁর দায়বদ্ধতা ও অন্যায়ের বিরুদ্ধে লড়াই করার বিষয়টি সর্বদাই স্মরণীয় হয়ে থাকবে । তিনি সাম্য ও সৌভ্রাতৃত্বকেও বিশেষ গুরুত্ব দিয়েছেন”।
PG/PM/SB
(